《寄王人土》
明代·释今音

高歌每忆王昙首，羡尔清狂世所稀。看竹定寻何处宅，问禅应向远山归。

客来相访犹荒径，赋就孤吟尚褐衣。秋岳独期淩翮至，可堪重恋旧苔矶。

作者简介：今音(?—一六六一)，字梵音。番禺人。俗姓曾，原名起霖，字湛师。诸生。天然禅师从弟。明桂王永历九年（一六五五）于栖贤登具，十二年（一六五八）随天然老人还雷峰。十五年，游罗浮，坐化华首台上。著有《古镜遗稿》一卷。事见清宣统《番禺县续志》卷二七。